Menntaskólinn í Reykjavík

'S e Acadamh (Gymnasium) fo cheum suidhichte ann an Reykjavík ann an Innis Tìle 's a th' ann an Menntaskólinn í Reykjavík (Gàidhlig: An Acadamaidh ann an Reykjavík, ainm goirid: MR, Laideann: Schola Reykjavicensis/Schola Reykjavicana). 'S ann aig MR far am faigh na daoine as beartaiche is as cumhachdaile na dùthcha an cuid foghlam sgoile, iomadh prìomh-mhinistear agus dithis Duais Nobel nam measg. Eachdraidh 'S e Menntaskólinn í Reykjavík (MR) a' Cholaiste (Gymnasium) as sine ann an Reykjavík, Innis Tìle. Thòisich an sgoil ann an 1056, nuair a chaidh a stèidheachadh ann an Skálholt agus tha i fhathast mar aon de na h-ionadan as sine ann an Innis Tìle. B' ann ann an Hólar 's a tha i bho Hólar bho 1784 gu ruige 1805, nuair a ghluais i gu Reykjavik, ach dh' adhbhraich droch shuidheachadh an stèidheachaidh gluasad ùr gu Bessastaðir, faisg air Reykjavik. Ann an 1846 ghluais e mu dheireadh chun àite far a bheil e an-dràsta ann an Reykjavik fhèin. B' e seo an togalach as motha san dùthaich aig an àm agus chithear e air tiogaidean 500 crùn Innis Tìle. Chaidh a chleachdadh an toiseach nuair a thòisich Alþingi a' coinneachadh a-rithist ann an Reykjavik às deidh beagan bhliadhnaichean agus seo far an do dh' innis ceannard na neo-eisimeileachd Jon Sigurdsson don neach-aithris an abairt ainmeil aige «Vér mótmælum allir». B' e « Lærði skólinn »(Sgoil Teagaisg),« Latínuskólinn » (Sgoil Laidinn) a bh' air an sgoil roimhe seo, agus leis an ainm Laideann “Reykjavicensis Schola”. Cha d'fhuair i an t-ainm a th' air an-dràsta ach ann an 1937. Bidh an sgoil a' tabhann ceithir bliadhna de chùrsaichean ionnsachaidh agus mar as trice bidh na daoine a' crìochnachadh leis an tiotal Stúdentspróf, a tha a' toirt còir don oileanach ceumnaiche nochdadh air liosta de dh'oilthighean na dùthcha. MR an aghaidh VÍ Aon latha san Dàmhair gach bliadhna, bidh oileanaich MR agus an sgoil cho-fharpaiseach aca Verzló (Sgoil Mhalairt Innise Tìle) a' coinneachadh fo làmhan a chèile anns a' phàirc “Hljómskálagarður”, air iomall Reykjavik, far am bi iad a' dèanamh diofar gheamannan agus ghnìomhachd farpais. Tha iad sin a' toirt a-steach: rèisidh astair, ball-coise, iomradh, iomradh tàileisg mòire (an uairsin tàileasg traidiseanta), sgreuchail, cluich ròpa, farpaisean ithe, lìonadh chàraichean le iomadh daoine, agus rud air a bheil Corrida Mexicana. 'S e gu bheil co-spàirn mhòr ann eadar an dà sgoil air sgàth 's gu bheil Menntaskólinn í Reykjavík a' dèanamh fòcas air cuspairean gu math acadaimigeach agus a cuid oileanaich airson a dhol dhan oilthigh, fhad 's a tha cùrsaichean Verzló rud beag nas pragtaigiche. Tha diofar nan clasaichean sòisealta an lùib cuideachd. Seann Oileanaich Einar Arnórsson Jón Óskar Ásmundsson Bjarni Benediktsson Bjarni Benediktsson Sveinn Björnsson Rósa Björk Brynjólfsdóttir Sigurður Eggerz Vigdís Finnbogadóttir Niels Ryberg Finsen Ólafur Ragnar Grímsson Benedikt Sigurðsson Gröndal Magnús Guðmundsson Sigmundur Davíð Gunnlaugsson Geir Hilmar Haarde Hannes Þórður Pétursson Hafstein Geir Hallgrímsson Steingrímur Hermannsson Guðni Thorlacius Jóhannesson Björn Jónsson Guðmundur Emil Jónsson Kristján Jónsson Halldór Laxness Jónína Leósdóttir Jón Magnússon Davíð Oddsson Veturliði Óskarsson Stefán Jóhann Stefánsson Guðmundur Steingrímsson Ólafur Tryggvason Thors Gunnar Thoroddsen Tryggvi Þórhallsson Jón Þorláksson Björn Þórðarson Àiteachan Tha an sgoil air a bhith ag obair ann an ceithir àiteachan air feadh na dùthcha fad mìle bliadhna: Skálholt (1056 – 1784) Hólar (1784 - 1805) Bessastaðir: (1805 - 1846) Lækjargata 7 ann an Reykjavík (1846 – a-nis) Ceannardan na Sgoile bho 1846 1846–1851: Sveinbjörn Egilsson 1851–1869: Bjarni Jónsson 1869–1872: Jens Sigurðsson 1872–1895: Jón Þorkelsson 1895–1904: Björn M. Ólsen 1904–1913: Steingrímur Thorsteinsson 1913–1928: Geir Zoëga 1928–1929: Þorleifur H. Bjarnason 1929–1956: Pálmi Hannesson 1956–1965: Kristinn Ármannsson 1965–1970: Einar Magnússon 1970–1995: Guðni Guðmundsson 1995–2001: Ragnheiður Torfadóttir 2001–2012: Yngvi Pétursson 2012–2013: Linda Rós Michaelsdóttir 2013–2017: Yngvi Pétursson 2017– : Elísabet Siemsen Iomraidhean Ceanglaichean a-muigh Menntaskólinn í Reykjavík